**ΔΙΩΡΗ ΔΕΙΓΜΑΤΙΚΗ ΔΙΔΑΣΚΑΛΙΑ ΣΤΗΝ ΑΡΧΑΙΑ ΕΛΛΗΝΙΚΗ ΓΡΑΜΜΑΤΕΙΑ ΤΗΣ Γ΄ΛΥΚΕΙΟΥ**

**ΤΡΙΤΗ, 6-12-2016**

**ΤΑΥΤΟΤΗΤΑ ΣΕΝΑΡΙΟΥ**

**ΤΙΤΛΟΣ: Ὦ Ἀριστότελες, εἰπέ μοι ὁπόσος ἠθικός εἰμί;**

**Μάθημα: Αρχαία ελληνικά Κατεύθυνσης, Ηθικά Νικομάχεια, Αριστοτέλους (Β1, 1-3)**

**Δημιουργός: Μαρία Ζαφειρίου, καθ. φιλόλογος**

**Τάξη: Γ΄ Λυκείου, Ανθρωπιστικού Προσανατολισμού**

**Χρονική διάρκεια: 2 διδακτικές ώρες**

**Σύνολο μαθητών: 16**

**ΜΕΘΟΔΟΛΟΓΙΑ**

Η διαδικασία μάθησης έχει ως στόχο η νέα γνώση να αποτελεί κατάκτηση των ίδιων των μαθητών μέσα από εκπαιδευτικούς σχεδιασμούς που να ενισχύουν την αυτενέργειά τους. Προκειμένου να επιτευχθεί ο παραπάνω στόχος ενθαρρύνεται η συνεργατική μάθηση και αξιοποιείται η γνώση που προκύπτει από την αλληλεπίδραση με το περιβάλλον τους. Μέριμνά μου η δημιουργία των συνθηκών εκείνων που θα οδηγήσουν στην επίτευξη των ανωτέρω, με το κατάλληλο μαθησιακό περιβάλλον που θα παροτρύνει τους μαθητές να ανακαλύπτουν και να κατακτούν τη γνώση συμμετέχοντας οι ίδιοι στη διαδικασία παραγωγής της. Η αναζήτηση υλικού στο διαδίκτυο, η δημιουργία εννοιολογικού χάρτη, και διαδραστικών φύλλων εφαρμογής τα οποία δημιουργούνται με τη χρήση εκπαιδευτικού λογισμικού καθώς και η προβολή κόμικ ως έναυσμα προβληματισμού και κατάθεσης απόψεων βοηθούν να αξιοποιούνται οι δυνατότητες που παρέχει το σύγχρονο εκπαιδευτικό λογισμικό και τα εργαλεία web 2.0.

**ΛΕΞΕΙΣ- ΚΛΕΙΔΙΑ:** ηθική, έθος, αρετή, φύσει, παρά φύσιν, διανοητική αρετή, τελειουμένοις

**ΔΙΔΑΚΤΙΚΕΣ ΑΡΧΕΣ:** Το εν λόγω σενάριο στηρίχθηκε στις αρχές (Δαγδιλέλης, Παυλοπούλου, Τρίγγα, 1998):

* της εποπτικότητας,
* της αυτενέργειας,
* της βιωματικότητας,
* της οικονομίας της πληροφορίας και
* της βιωματικότητας

Σύμφωνα με το μοντέλο της ομαδικής έρευνας (group investigation) η δημιουργία κλίματος γόνιμης περιέργειας στους μαθητές με αφόρμηση το ερώτημα **« Ὦ Ἀριστότελες, εἰπέ μοι ὁπόσος ἠθικός εἰμί**;**»**, δηλ**. «Πες μου, Αριστοτέλη, πόσο ηθικός είμαι;»** δίνει το βήμα στους μαθητές να ξεδιπλώσουν το δικό τους προβληματισμό γύρω από την έννοια της ηθικής, κατά τον Αριστοτέλη, αρετής από το χθες στο σήμερα. Στη συνέχεια οι μαθητές μέσα από τη διαδικασία της αξιολόγησης συνθέτουν τα δεδομένα που έχουν επεξεργασθεί και συλλέξει μέσα από τη συμπλήρωση φύλλων εργασιών. (Τριλιανός, 1992).

**ΣΤΟΧΟΘΕΣΙΑ:**

1. Να προσεγγίσουν οι μαθητές την έννοια της ηθικής διαχρονικά.

2. Να διακρίνουν την έννοια της διανοητικής από την ηθική αρετή.

3. Να συνδέσουν τις αριστοτελικές έννοιες: φύσις, έθος, ηθική

4. Να προβούν σε μία κριτική αξιολόγηση της κοινωνικής ηθικής σήμερα με την ηθική αρετή του Αριστοτέλη.

**ΒΙΒΛΙΟΓΡΑΦΙΑ:**

1. *Αριστοτέλης Ηθικά Νικομάχεια, Βιβλίο Β΄*, Εισαγωγή-Μετάφραση-Σχόλια Δ. Λυπουρλής, εκδ. Ζήτρος: Θεσσαλονίκη 2000
2. Δ.Ζ. Ανδριόπουλος (επιμ.), *Αριστοτέλης: Οντολογία, Γνωσιοθεωρία, Ηθική, Πολιτική Φιλοσοφία*, εκδ. Παπαδήμα: Αθήνα 1997
3. Ι. Düring, *Ο Αριστοτέλης. Παρουσίαση και ερμηνεία της σκέψης του*, τ.Α΄& Β΄, Μ.Ι.Ε.Τ.: Αθήνα 1994
4. W.K.C. Guthrie, *Σωκράτης*, Μ.Ι.Ε.Τ.: Αθήνα 1991
5. W.K.C. Guthrie, *Οι Σοφιστές*, Μ.Ι.Ε.Τ.: Αθήνα 1991
6. A. Lesky, *Ιστορία της Αρχαίας Ελληνικής Λογοτεχνίας*, Αφοί Κυριακίδη: Θεσσαλονίκη 1985
7. W.D. Ross, *Αριστοτέλης*, Μ.Ι.Ε.Τ.: Αθήνα 1993

**1Ο ΦΥΛΛΟ ΕΡΓΑΣΙΑΣ**

*Διττῆς δὴ τῆς ἀρετῆς οὔσης, τῆς μὲν διανοητικῆς τῆς δὲ ἠθικῆς, ἡ μὲν διανοητικὴ τὸ πλεῖον ἐκ διδασκαλίας ἔχει καὶ τὴν γένεσιν καὶ τὴν αὔξησιν, διόπερ ἐμπειρίας δεῖται καὶ χρόνου, ἡ δ' ἠθικὴ ἐξ ἔθους περιγίνεται, ὅθεν καὶ τοὔνομα ἔσχηκε μικρὸν παρεκκλῖνον ἀπὸ τοῦ ἔθους.*

*ἐξ οὗ καὶ δῆλον ὅτι οὐδεμία τῶν ἠθικῶν ἀρετῶν φύσει ἡμῖν ἐγγίνεται· οὐθὲν γὰρ τῶν φύσει ὄντων ἄλλως ἐθίζεται, οἷον ὁ λίθος φύσει κάτω φερόμενος οὐκ ἂν ἐθισθείη ἄνω φέρεσθαι, οὐδ' ἂν μυριάκις αὐτὸν ἐθίζῃ τις ἄνω ῥιπτῶν, οὐδὲ τὸ πῦρ κάτω, οὐδ' ἄλλο οὐδὲν τῶν ἄλλως πεφυκότων ἄλλως ἂν ἐθισθείη. οὔτ' ἄρα φύσει οὔτε παρὰ φύσιν ἐγγίνονται αἱ ἀρεταί, ἀλλὰ πεφυκόσι μὲν ἡμῖν δέξασθαι αὐτάς, τελειουμένοις δὲ διὰ τοῦ ἔθους.*

**3ο ΦΥΛΛΟ ΕΡΓΑΣΙΑΣ**

**Ποια η παλαιά αριστοκρατική αντίληψη για την ηθική αρετή; Συμφωνεί ή όχι με την Αριστοτελική ηθική;**

* **Ο Όμηρος** όμως δεν θεωρεί τη δόξα αρκετό αντίβαρο για να χαθεί ένας άνθρωπος· και μέσα από τον πρόωρο θάνατο του ήρωα θα ανατάμει την πραγματικότητα του ίδιου του πολέμου. Γιατί πολεμά ο Αχιλλέας; Παρ' όλον που προσπαθεί να πιαστεί από τη ζωή, πρέπει να κάνει το καθήκον του, να δείξει την ανδρεία του· διότι μόνο έτσι η κοινωνία τον δέχεται. Υλοποιεί την ηρωική ιδεολογία αποτελώντας και το θύμα της: όταν θα θριαμβεύσει σκοτώνοντας τον μεγάλο αντίπαλο Έκτορα, θα φτάσει και το δικό του τέλος. Αν τον Αχιλλέα τον χρησιμοποιεί η κοινωνία στους πολεμικούς σκοπούς της, ο ίδιος είναι ανεύθυνος; Δύο δρόμοι ανοίγονται μπροστά του (ραψωδία Ι): να πεθάνει νέος και να κερδίσει τη δόξα ή να μακροημερεύσει με την οικογένειά του άσημος στον τόπο του;
* **Σοφοκλέους Αντιγόνη: «**Δείξεις τάχα εἰτ’ εὐγενής πέφυκας, εἰτ’ ἐσθλών κακή.», Πρόλογος, στίχοι
* **Δημοκρίτειον απόφθεγμα:** **«Ἀνδρί σοφῷ πᾶσα γῆ βατή, ψυχῆς γάρ ἀγαθής, πατρίς ὁ σύμπας κόσμος».**
* Η λυρική ποιήτρια **Σαπφώ (7ος αιών π.Χ),** σημασιοδοτεί τον σκοπόν της ζωής ως ακολούθως**: Η απόκτησις υλικών αγαθών** **και η συσσώρευσις αμυθήτου πλούτου, χωρίς ψυχικές αρετές,** **ουδεμίαν αξίαν και σταθερότητα έχει.**
* **Ο Πυθαγόρας** προτάσσει **την Πρακτικήν Αρετήν.** Πρέπει πρώτα να πατάξουμε τον παραλογισμό και την έμφυτον ραθυμίαν και μετά να επιδοθούμε στην κατανόηση των Θείων πραγμάτων.
* **Ξενοφῶντος Ἀγησίλαος (11 §1-13):** Και τώρα θέλω να επανέλθω στα κύρια σημεία της αρετής του, για να μπορεί ο έπαινος να διατηρείται στη μνήμη ευκολότερα. Ο Αγησίλαος λοιπόν σεβόταν τα ιερά και σε εχθρικές περιοχές, γιατί νόμιζε ότι τους θεούς όχι λιγότερο στην εχθρική χώρα παρά στη φιλική πρέπει κανείς να τους κάνει συμμάχους. Αλλά όμως, και όποτε είχε επιτυχίες, δεν περιφρονούσε τους ανθρώπους, αλλά αναγνώριζε ότι χρωστούσε χάρη στους θεούς. Και πρόσφερε περισσότερες θυσίες όταν είχε θάρρος παρά τάματα όταν είχε δισταγμούς. Και χαιρόταν τους μεν αισχροκερδείς να τους βλέπει φτωχούς, τους δίκαιους όμως να τους κάνει πλούσιους, επειδή ήθελε να καταστήσει τη δικαιοσύνη πιο επικερδή από την αδικία. Και προσπαθούσε να έχει σχέσεις με ανθρώπους κάθε προελεύσεως, να συνδέεται όμως στενά μόνο με τους καλούς.

### 

**4Ο ΦΥΛΛΟ ΕΡΓΑΣΙΑΣ**

**ΕΝΝΟΙΟΛΟΓΙΚΟΣ ΧΑΡΤΗΣ**

**Να συμπληρώσετε τα κενά σύμφωνα με την τελεολογική θεωρία του Αριστοτέλη**

δδ